**JEGYZŐKÖNYV**

**az Etyek Községi Sportegyesület 2016. 09. 16. napján megtartott rendkívüli közgyűlésről**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2016.09.16. 18:00

**Jelen vannak**: a mellékelt jelenléti ív szerint: 12 fő

**Levezető elnök:** Hargitai Zoltán

**Jegyzőkönyvvezető:** Gulyás Enikő

**Jegyzőkönyv-hitelesítő:** Ferenc István

**Jegyzőkönyv-hitelesítő:** Danczinger Géza

**Napirendi pontok:**

1. Vezetőségi változás
2. Új titkár megválasztása
3. Etyeki Sport Kft-ben való tulajdoni részesedés
4. Egyebek

Az elnök köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a tagság egyhangú szavazással, ellenszavazat és tartózkodás nélkül elfogad.

Javaslatot tesz a jegyzőkönyvvezető, és a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a napirendi pontokat, melyeket a tagság egyhangú szavazással, ellenszavazat és tartózkodás nélkül elfogad.

Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, melynek helye: 2091 Etyek Öreghegyi út /Molnár Béla Sportcentrum/, ideje: 2016. 09. 16. 18 óra 30 perc. Az alapszabály értelmében a megismételt közgyűlés a megjelentek számaránya tekintetében határozatképes.

**Napirendi pontok:**

**1, Vezetőségi változás**

A levezető elnök ismerteti a kialakult helyzetet, és felkéri az egyesület titkárát, Kiss Dánielt, hogy elmondja lemondása okait.

Kiss Dániel elmondja, hogy munkahelyi és egyéb társadalmi elfoglaltságai mellett már nincs ideje, és lehetősége az egyesületben a titkári feladatok elvégzésére, és kéri, a tagságot fogadja el lemondását.

Kérdés, hozzászólás:

* Ferenc Istvánné: Segítséget kér az átadás-átvételhez, és javaslatot tesz az új titkár személyére.
* További kérdés, hozzászólás nincs

Az elnök szavazásra teszi fel a kérdést ki az aki elfogadja Kiss Dániel titkár lemondását.

 *Szavazás:*

 *11 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta a titkár lemondását.***

***1/2016.(09.16.) Kgy.sz. határozat.***

**2, Új titkár megválasztása**

Az elnök megkérdezi a jelen lévőket, hogy van-e jelölt a titkári pozícióra.

Jelentkezik Tiszekkerné Bozsányi Kamilla.

További jelölt, jelentkező: Nincs

Az elnök, szavazásra teszi fel a kérdést ki az, aki elfogadja Tiszekkerné Bozsányi Kamilla titkár kinevezését.

*Szavazás:*

 *10 igen*

 *1 nem*

 *1 tartózkodás*

***A szavazás értelmében a közgyűlés elfogadta, és jóváhagyta az új titkár kinevezését.***

***2/2016.(09.16.) Kgy.sz. határozat.***

**3, Etyeki Sport Kft-ben való részesedés**

Az elnök ismerteti a vezetőség javaslatát, mely szerint az Etyeki Sportegyesület 10%-os tulajdoni részesedés kíván vásárolni 300.000Ft-ért az Önkormányzati tulajdonú Etyeki Sport Nonprofit Kft-ben. A vételárat a szerződés megkötése napjától számított 15 napon belül átutaljuk az Önkormányzat számlájára. Az eladót (Önkormányzat) 20 év időtartamra a 300.000Ft összegű vételáron visszavásárlási jog illeti meg. a szerződés részleteit az elnökség bizalmasan kezeli, de betekintési lehetőséget biztosít annak, aki kíváncsi a részletekre. A szerződés a kézilabda szakosztályt érinti, melynek értelmében az Etyeki Sportegyesület lemond a kézilabda szövetségnél a bajnoki indulás jogáról és azt átruházza az Etyeki Sport Nonprofit Kft részére.

Az elnök a közgyűlés felhatalmazását kéri, az Etyeki Sport Nonprofit Kft létesítő okirata módosításának aláírására, és az egységes szerkezetű társasági szerződés aláírására.

Kérdés, hozzászólás:

- Máté Miklós: Kik a szakosztály tagjai, és milyen bajnokságban indulnak.

- Hargitai Zoltán: Az etyeki Sportegyesület a Fejér megyei kézilabda szövetség tagja, de a bajnokságban nem indulunk, csak utánpótlás nevelés van 9-14 év közötti gyerekeknek heti 2-3 alkalommal tart edzést a szakedző az iskola tornatermében, és az U11-es bajnokságban lesznek nevezve, amit a Sport Kft intéz, tehát egyelőre párhuzamosan együtt működünk.

- További kérdés, hozzászólás nincs

Az elnök, szavazásra teszi fel a kérdést ki az, aki elfogadja a tulajdoni rész megvásárlását.

 *Szavazás:*

 *10 igen*

 *1 nem*

 *1 tartózkodás*

***A szavazás értelmében a közgyűlés elfogadta, és jóváhagyta a tulajdoni rész megvásárlását a 20 évre vonatkozó visszavásárlási joggal. Továbbá felhatalmazza a sportegyesület elnökét az üzletrész átruházó szerződés, továbbá az Etyeki Sport Nonprofit Kft létesítő okirata módosítása, és egységes szerkezetbe foglalt társasági szerződés aláírására.***

***3/2016.(09.16.) Kgy.sz. határozat.***

**4, Egyebek**

Az elnök ismerteti a vezetőség javaslatát az egyesület megalakulásának 70. évfordulójának megünneplés alkalmából az ősszel ünnepi focitornát, esetleg sportbált szerveznénk, minden ötletre nyitott a vezetőség, keressük a méltó ünneplés lehetőségét.

Kérdés, hozzászólás:

- Gulyás Enikő: Névsort kellene készíteni a meghívottakról és a résztvevőket időben kellene értesíteni.

- Hargitai Zoltán: Az ötlet jó, felkéri az elnök helyettest, és az új titkárt a feladatra.

- További kérdés, hozzászólás nincs

Hargitai Zoltán (levezető elnök) megköszöni a megjelent tagságnak a jelenlétét, és bezárja a közgyűlést.

Etyek, 2016. szeptember 16.

 ………………………… ………………………… Hargitai Zoltán *levezető elnök* Gulyás Enikő *jegyzőkönyvvezető*

 ………………………… …………………………

Ferenc István *jegyzőkönyv hitelesítő* Danczinger Géza *jegyzőkönyv hitelesítő*